Gw mau tau Sejarah dari Sekolah Menengah Kebangsaan Tarat. Jelasin dalam bahasa melayu

Sekolah ini mula beroperasi pada tahun 1975 dan dinamakan SMK Serian No.2 . Pada masa itu , sekolah menumpang di bangunan SRK TARAT yang mana sudah dipindahkan ke tapak baru di Kampung Tarat . Enrolment pada tahun itu ialah 290 orang pelajar terdiri daripada 4 kelas iaitu Tingkatan 1 , 3 dan kelas Peralihan . Seramai 120 orang pelajar tersebut adalah penghuni asrama . Pada masa itu , tiada kemudahan bekalan air paip dan elektrik . Pelajar dan staf terpaksa menggunakan 'pressure lamp' dan mendapatkan air dari telaga dan air hujan yang disimpan .

Pada tahun 1977 , pelajar menduduki peperiksaan LCE buat kali pertama . Bilangan kelas pula sudah meningkat ke 21 buah kelas dengan enrolment 820 orang pelajar dan sekolah beroperasi 2 sesi persekolahan . Sekolah balik kepada 1 sesi persekolahan pada tahun 1987 kerana sebilangan pelajar berpindah ke sekolah lain seperti SMK Padawan . Sejak itu , sekolah tidak menyediakan kemudahan asrama . Pada tahun 1983 , nama sekolah ini ditukar ke nama sekarang iaitu SMK TARAT , SERIAN . Perkhidmatan bekalan elektrik telah dibekalkan oleh pihak SESCO pada tahun 1984 dan kemudahan bekalan air paip bermula pada tahun 1987 . Kelas Tingkatan 4 bermula pada tahun 1993 dengan 1 kelas sastera dan peperiksaan SPM kali pertama bermula pada 1994 . Kelas Sains Tulen bermula pada tahun 2003 dengan 1 kelas sahaja .

Kerja pembinaan bangunan baru bermula pada tahun 2001 dan penggunaan bangunan baru oleh pihak sekolah bermula dari Oktober tahun 2003 dengan kos berjumlah RM35  juta . Pada masa yang sama , semua bangunan lama dirobohkan berperingkat - peringkat . Tapak tersebut digunakan untuk membina bangunan baru seperti sekarang .